Μία σημαντική για εμένα αξία είναι η φιλία.
Για να ζω με βάση αυτή μου την αξία και να είμαι καλή φίλη
παίρνω τηλέφωνο τις φίλες μου, να δω πώς είναι, τις ρωτώ πώς νιώθουν και τις ακούω προσεκτικά
όταν θέλουν να μοιραστούν μαζί μου τις δυσκολίες τους.
Το να είμαι καλή φίλη δεν σημαίνει ότι θα στηρίξω τις φίλες μου μια φορά
και στη συνέχεια θα καθησυχαστώ ότι τώρα "είμαι καλή φίλη" και δε θα χρειαστεί ποτέ να κάνω κάτι άλλο.
Πάντα μπορώ να επιλέγω να κάνω πράγματα για να "είμαι καλή φίλη".
Μπορώ επίσης, για να πορεύομαι σύμφωνα με την αξία μου αυτή,
να επιλέγω να μην κάνω κάποια πράγματα που θα με απομάκρυναν από το να είμαι καλή φίλη
(όπως να μιλώ μόνο εγώ και να μην ακούω τι μου λεν, να αποφεύγω συναντήσεις μαζί τους κ.α.).
Οι αξίες, παρά το γεγονός ότι μπορεί να μας ζορίσουν
ή να μας βάλουν σε περεταίρω κόπο, μας βοηθούν να συνεχίσουμε όταν τα πράγματα γίνονται σκληρά.
Κάνουν τα δύσκολα πράγματα να αξίζουν τη δυσκολία,
λόγω της εσωτερικής ευχαρίστησης και ικανοποίησης που νιώθουμε.